2101 Adonis

2101 Adonis er en nær-jord asteroide, og en av de første som ble oppdaget. Den er også en Apollo-asteroide og den andre som ble oppdaget. Asteroiden ble oppdaget den 12. februar 1936 av den belgiske astronomen Eugene Delporte.

Omløpstiden er 2.56 år. Asteroiden er sannsynligvis kilden til en eller flere meteorsvermer.

Asteroidens nære bane gjorde den vanskelig å observere etter oppdagelsen, og Adonis var lenge en tapt asteroide inntil den i 1977 ble gjenoppdaget av den amerikanske astronomen Charles T. Kowal.

2101 Adonis er mest sannsynlig en utdødd komet.

Referanser

Kategori:Apollo-asteroider
Kategori:Artikler i astronomiprosjektet
Kategori:Asteroider gitt navn fra gresk mytologi
Kategori:Himmellegemer oppdaget i 1936